title: 2014/17/FUSP: Den Udenrigs- og Sikkerhedspolitiske Komités afgørelse EUBAM Libya/2/2014 af 14. januar 2014 om accept af bidrag fra tredjelande til den Europæiske Unions bistandsmission vedrørende integreret grænseforvaltning i Libyen (EUBAM Libya)

text:
               18.1.2014

               DA

               Den Europæiske Unions Tidende

               L 14/15

         DEN UDENRIGS- OG SIKKERHEDSPOLITISKE KOMITÉS AFGØRELSE EUBAM LIBYA/2/2014
   af 14. januar 2014
   om accept af bidrag fra tredjelande til den Europæiske Unions bistandsmission vedrørende integreret grænseforvaltning i Libyen (EUBAM Libya)
   (2014/17/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2013/233/FUSP af 22. maj 2013 om Den Europæiske Unions bistandsmission vedrørende integreret grænseforvaltning i Libyen (EUBAM Libya) (1), særlig artikel 10, stk. 3, og
   ud fra følgende betragtninger:

               (1)

               Rådet bemyndigede ved artikel 10, stk. 3, i afgørelse 2013/233/FUSP Den Udenrigs- og Sikkerhedspolitiske Komité (PSC) til at træffe de relevante afgørelser om accept af bidrag fra tredjestater til EUBAM Libya.

               (2)

               Den civile øverstbefalende for operationen anbefalede PSC at acceptere det foreslåede bidrag fra Det Schweiziske Forbund til EUBAM Libya og at betragte det som værende væsentligt.

               (3)

               Det Schweiziske Forbund bør fritages for betaling af finansielle bidrag til EUBAM Libyas budget —

         VEDTAGET DENNE AFGØRELSE:
   Artikel 1
   Bidrag fra tredjelande
   1.   Bidraget fra Det Schweiziske Forbund til Den Europæiske Unions bistandsmission vedrørende integreret grænseforvaltning i Libyen (EUBAM Libya) accepteres og betragtes som værende væsentligt.
   2.   Det Schweiziske Forbund fritages for betaling af finansielle bidrag til EUBAM Libyas budget.
   Artikel 2
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 14. januar 2014.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 138 af 24.5.2013, s. 15.


title: Rådets afgørelse 2006/1007/RIA af 21. december 2006 om ændring af afgørelse 2001/886/RIA om udviklingen af anden generation af Schengen-informationssystemet (SIS II)

text:
L 411/78             DA                  Den Europæiske Unions Tidende                          30.12.2006
               (Retsakter vedtaget i henhold til afsnit VI i traktaten om Den Europæiske Union)
                                 RÅDETS AFGØRELSE 2006/1007/RIA
                                            af 21. december 2006
                        om ændring af afgørelse 2001/886/RIA om udviklingen
                   af anden generation af Schengen-informationssystemet (SIS II)
RÅDET FOR DEN EUROPÆISKE UNION HAR –
under henvisning til traktaten om Den Europæiske Union, særlig artikel 30, stk. 1, litra a) og b), ar-
tikel 31, litra a) og b), og artikel 34, stk. 2, litra c),
under henvisning til forslag fra Kommissionen,
under henvisning til udtalelse fra Europa-Parlamentet 1, og
ud fra følgende betragtninger:
(1)       Rådets forordning (EF) nr. 2424/2001 af 6. december 2001 om udviklingen af anden gene-
          ration af Schengen-informationssystemet (SIS II) 2 og Rådets afgørelse 2001/886/RIA 3 ud-
          gør det nødvendige retsgrundlag for at kunne opføre de bevillinger, der kræves til udvik-
          lingen af SIS II, på EU-budgettet, og gennemføre den del af budgettet. Afgørelse
          2001/886/RIA og forordning (EF) nr. 2424/2001 udløber begge den 31. december 2006.
(2)       Udviklingen af SIS II vil vare længere end oprindelig forudset, og der bør derfor stilles be-
          villinger til rådighed ud over den 31. december 2006.
(3)       Det er derfor nødvendigt at ændre udløbsdatoen for afgørelse 2001/886/RIA, så Kommis-
          sionen kan anvende det pågældende budget efter 2006 til at fuldføre projektet til udviklin-
          gen af SIS II, herunder oprettelsen af kommunikationsinfrastruktur.
1
        Udtalelse af ... (endnu ikke offentliggjort i EUT).
2
        EFT L 328 af 13.12.2001, s. 4.
3
        EFT L 328 af 13.12.2001, s. 1.
 ---pagebreak--- 30.12.2006           DA               Den Europæiske Unions Tidende                              L 411/79
(4)      Rådet bestemte i sine konklusioner af 29. april 2004, at den centrale del af systemet i
         SIS II’s udviklingsfase placeres i Frankrig, og at sikkerhedskopien (back-up) af den centra-
         le del i denne fase placeres i Østrig, forudsat at der foretages de tilpasninger, som er nød-
         vendige for, at dette anlæg vil være operationelt. Den operationelle forvaltning af anlægget
         og ansvaret for forbindelserne til Kommissionen vil påhvile henholdsvis Frankrig og Øst-
         rig.
(5)      Det er desuden nødvendigt at give Kommissionen beføjelse til at forberede den tekniske
         integration i SIS II af navnlig de medlemsstater, der tiltrådte Den Europæiske Union i
         2004.
(6)      Afgørelse 2001/886/RIA bør derfor ændres.
(7)      Denne afgørelse berører ikke den fremtidige vedtagelse af lovgivningsinstrumenterne til
         oprettelse, drift og brug af SIS II.
(8)      Det Forenede Kongerige deltager i denne afgørelse, jf. artikel 5 i protokollen om integrati-
         on af Schengen-reglerne i Den Europæiske Union, der er knyttet til traktaten om Den Eu-
         ropæiske Union og traktaten om oprettelse af Det Europæiske Fællesskab, og artikel 8, stk.
         2, i Rådets afgørelse 2000/365/EF af 29. maj 2000 om anmodningen fra Det Forenede
         Kongerige Storbritannien og Nordirland om at deltage i visse bestemmelser i Schengen-
         reglerne 1.
(9)      Irland deltager i denne afgørelse, jf. artikel 5 i protokollen om integration af Schengen-
         reglerne i Den Europæiske Union, der er knyttet til traktaten om Den Europæiske Union og
         traktaten om oprettelse af Det Europæiske Fællesskab, og artikel 5, stk. 1 og artikel 6,
         stk. 2, i Rådets afgørelse 2002/192/EF af 28. februar 2002 om anmodningen fra Irland om
         at deltage i visse bestemmelser i Schengen-reglerne 2.
(10)     For så vidt angår Island og Norge udgør denne afgørelse en videreudvikling af bestemmel-
         serne i Schengen-reglerne, som omhandlet i aftalen indgået mellem Rådet for Den Europæ-
         iske Union og Republikken Island og Kongeriget Norge om disse to staters associering i
         gennemførelsen, anvendelsen og udviklingen af Schengen-reglerne 3, som falder inden for
1
        EFT L 131 af 1.6.2000, s. 43.
2
        EFT L 64 af 7.3.2002, s. 20.
3
        EFT L 176 af 10.7.1999, s. 36.
 ---pagebreak--- L 411/80           DA                 Den Europæiske Unions Tidende                            30.12.2006
         det område, der er omhandlet i artikel 1, litra G, i Rådets afgørelse 1999/437/EF af 17.
         maj 1999 1 om visse gennemførelsesbestemmelser for aftalen.
(11)     For så vidt angår Schweiz udgør denne afgørelse en videreudvikling af bestemmelserne i
         Schengen-reglerne som omhandlet i aftalen undertegnet mellem Den Europæiske Union,
         Det Europæiske Fællesskab og Det Schweiziske Forbund om Det Schweiziske Forbunds
         associering i gennemførelsen, anvendelsen og udviklingen af Schengen-reglerne, som fal-
         der inden for det område, der er omhandlet i artikel 1, litra G, i Rådets afgørelse
         1999/437/EF sammenholdt med artikel 4, stk. 1, i Rådets afgørelse 2004/849/EF om under-
         tegnelse, på Det Europæiske Fællesskabs vegne, af og midlertidig anvendelse af visse be-
         stemmelser i aftalen 2 –
TRUFFET FØLGENDE AFGØRELSE:
                                                Artikel 1
I afgørelse 2001/886/RIA foretages følgende ændringer:
1)       Følgende punktum tilføjes artikel 2:
         "Udviklingen omfatter forberedelse af den tekniske integration i SIS II af navnlig de med-
         lemsstater, der tiltrådte Den Europæiske Union i 2004."
2)       Følgende artikel indsættes
         "Artikel 4A
         1.    Uden at dette indskrænker Kommissionens ansvar for udviklingen af SIS II, placeres
               den centrale del af SIS II i Strasbourg (Frankrig) og sikkerhedskopien (back-up) af
               den centrale del i Sankt Johann im Pongau (Østrig) under udviklingen af systemet.
         2.    Frankrig og Østrig stiller de infrastrukturer og midler til rådighed, der er nødvendige
               for at huse den centrale del og sikkerhedskopien af den centrale del under udviklin-
               gen af systemet.
1
        EFT L 176 af 10.7.1999, s. 31.
2
        EUT L 368 af 15.12.2004, s. 26.
 ---pagebreak--- 30.12.2006         DA                  Den Europæiske Unions Tidende                            L 411/81
         3.    Den nationale myndighed, der stiller de i stk. 2 nævnte infrastrukturer og midler til
               rådighed, kan modtage fællesskabsstøtte til oprettelse og vedligeholdelse af anlægget
               eller til ydelse af andre serviceydelser, der er nødvendige for at huse SIS II under sy-
               stemets udvikling.".
3)       Artikel 7, andet afsnit, affattes således:
"Den udløber den 31. december 2008."
                                                 Artikel 2
Denne afgørelse træder i kraft på dagen efter offentliggørelsen i Den Europæiske Unions Tidende.
Udfærdiget i Bruxelles, den 21. december 2006.
                                               På Rådets vegne
                                               J. KORKEAOJA
                                               Formand


title: Den Europæiske Centralbanks afgørelse af 22. april 2004 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (ECB/2004/6)

text:
               9.6.2004

               DA

               Den Europæiske Unions Tidende

               L 205/7

      DEN EUROPÆISKE CENTRALBANKS AFGØRELSE

   af 22. april 2004
   om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital
   (ECB/2004/6)
   (2004/503/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 28.3, og
   ud fra følgende betragtninger:

               (1)

               Afgørelse ECB/2003/18 af 18. december 2003 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (1), fastsætter, hvordan og i hvilket omfang NCB’erne i de medlemsstater, som har indført euroen (i det følgende benævnt de »deltagende NCB’er«), skal indbetale Den Europæiske Centralbanks (ECB’s) kapital den 1. januar 2004.

               (2)

               Som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union og det faktum, at deres respektive nationalbanker bliver en del af ESCB den 1. maj 2004, fastsætter afgørelse ECB/2004/5 af 22. april 2004 om de nationale centralbankers fordelingsnøgle for kapitalindskud i Den Europæiske Centralbank (2) de vægte, som tildeles de deltagende NCB’er i fordelingsnøglen for det udvidede kapitalindskud i ECB (i det følgende benævnt henholdsvis »fordelingsnøglevægtene« og »fordelingsnøglen«) med virkning fra 1. maj 2004.

               (3)

               ECB’s indskudte kapital vil være 5 564 669 247,17 euro fra 1. maj 2004.

               (4)

               Den udvidede fordelingsnøgle nødvendiggør, at der vedtages en ny ECB-afgørelse, som ophæver afgørelse ECB/2003/18 med virkning fra 1. maj 2004, og som fastsætter hvordan og i hvilket omfang de deltagende NCB’er skal indbetale ECB’s kapital den 1. maj 2004 —

         TRUFFET FØLGENDE AFGØRELSE:
   Artikel 1
   Omfang og form af indbetalt kapital
   Hver enkelt deltagende NCB indbetaler sit kapitalindskud i ECB fuldt ud den 1. maj 2004. I overensstemmelse med de fordelingsnøglevægte, der er angivet i artikel 2 i afgørelse ECB/2004/5, skal hver enkelt deltagende NCB således indbetale det beløb, som er anført ud for NCB’ens navn i nedenstående tabel, den 1. maj 2004:

               Deltagende NCB (EUR)

               Nationale Bank van België/Banque Nationale de Belgique

               141 910 195,14

               Deutsche Bundesbank

               1 176 170 750,76

               Bank of Greece

               105 584 034,30

               Banco de España

               432 697 551,32

               Banque de France

               827 533 093,09

               Central Bank and Financial Services Authority of Ireland

               51 300 685,79

               Banca d’Italia

               726 278 371,47

               Banque centrale du Luxembourg

               8 725 401,38

               De Nederlandsche Bank

               222 336 359,77

               Oesterreichische Nationalbank

               115 745 120,34

               Banco de Portugal

               98 233 106,22

               Suomen Pankki

               71 711 892,59

         Artikel 2
   Justering af indbetalt kapital
   Hver enkelt deltagende NCB har allerede indbetalt sin relevante andel af den i ECB indskudte kapital den 30. april 2004 i henhold til afgørelse ECB/2003/18. På baggrund heraf skal en deltagende NCB enten overføre et yderligere beløb til ECB, eller ECB skal tilbageføre et beløb til en deltagende NCB, alt efter omstændighederne, for at nå frem til de beløb, der er angivet i tabellen i artikel 1. Disse omfordelinger foretages i overensstemmelse med de nærmere vilkår, som er opstillet i afgørelse ECB/2004/7 af 22. april 2004 om de nærmere vilkår for omfordelinger af Den Europæiske Centralbanks kapitalandele mellem de nationale centralbanker og justering af den indbetalte kapital (3).
   Artikel 3
   Afsluttende bestemmelser
   1.   Denne afgørelse træder i kraft den 23. april 2004.
   2.   Afgørelse ECB/2003/18 ophæves hermed med virkning fra 1. maj 2004.

      Udfærdiget i Frankfurt am Main, den 22. april 2004.

         Jean-Claude TRICHET

            Formand for ECB

      (1)  EUT L 9 af 15.1.2004, s. 29.

      (2)  Se side 5 i denne EUT.

      (3)  Se side 9 i denne EUT.